Shqipëri, Koronavirusi po prek moshat e reja, vdes 34 vjeçarja
Pasdite humbet jetën dhe një 90 vjeçar. Gati një e treta e viktimave vetëm në 14 ditët e fundit. Në spital, me komplikacione të rënda jo vetëm të moshuarit. 14 pacientë në terapi intensive. Në 24 orët e fundit, 67 raste të reja në 17 qytete të ndryshme 
Të dhënat e të paktën dy javëve të fundit po dëshmojnë, ashtu siç dhe vetë mjekët e kanë pohuar, se Koronavirusi në Shqipëri, nuk e ka humbur forcën dhe po shfaqet agresiv. Që prej 11 Qershorit mesatarja e vdekjeve është mbi një person në ditë. Në total në Shqipëri numërohen 48 viktima, nga të cilat gati një e treta vetëm në 14 ditët e fundit. Autoritetet njoftuan sot se në mëngjes një 34 vjeçare nga Librazhdi ka humbur jetën. Ndërsa pasdite një pacient 90 vjeçar nga Tirana ka ndërruar jetë në spitalin infektiv në QSUT, i prekur nga COVID19, me disa sëmundje bashkëshoqëruese silikoza, hipertension E reja nga Librazhdi “”, deklaroi zonja Marjeta Dervishi e Institutit të Shëndetit Publik. Viktima e sotme është më e reja në moshë, mes atyre që kanë humbur jetën. Ministria bëri të ditur se virusi po shfaqet me komplikacione shëndetësore të rënda jo vetëm te të moshuarit. Në spital “”, bëri të ditur zonja Dervishi. Aktualisht në Spitalin Infektiv po trajtohen 82 pacientë, ndërsa po rritet numri i atyre që janë në një situatë kritike. Të paktën 14 pacientë janë në terapi intensive. Edhe rastet e reja mbeten po ashtu në nivele të larta. Në 24 orët e fundit jnë konfirmuar 67 të prekur, të zbuluar në 17 qytete të vendit. Në total numri i të infektuarve që nga fillimi i epidemisë është mbi 2100 persona, por gati 40 përqind e tyre i përkasin 16 ditëve të fundit, ku mesatarja ditore ka qenë prej 53 të prekurish. Heqja e masave shtrënguese, pasoi një mungesë të përgjithshme të respektimit të rregullave dhe protokolleve të sigurisë shëndetësore si nga individët po ashtu në masë të madhe dhe nga institucionet dhe ndërmarrjet pubilke e private.